Psidium galapageium

Ti Psidium galapageium, ti bayabas ti Galápagos wenno guayabillo, ket ti bassit a kayo wenno bassit a mula a mabirukan kadagiti tropikal a lugar a dati nga endemiko iti Is-isla Galápagos.

Deskripsion

Ti Psidium galapageium ket mabalin a bassit a kayo wenno bassit a mula a sumakop iti  iti katayag ken aginggana iti  iti diametro, nga addaan iti nalamuyot, maraderosas-maris-dapo nga ukis ti kayo. Daytoy ket addaa iti nalawa ti dalapdapna a sangsanga nga addaan iti naturikan a maris-dapo a babassit nga ungkay nga addaan kadagiti maralabbasit aginggana iti puraw wenno maraduyaw a dutsot. Dagiti ungkay ket agbalin a nalamuyot iti igid ken  kasla kuerdas ti ukis ti kayo, ken dagiti patingga nga ungkay ken dagiti bulong ket sagpaminsanda a maabungotan kadagiti maralabbasit a sabong.
Dagiti bulong ket agsumbangir ken eleptiko aginggana iti immitlog, timmirad ti ungto dagitibulong. Akikid ti sanat ti batayan ti bulong ken agpababa manipud iti pakaikabilan a punto iti unkay ti bukong. Ti intero a bulong ket nalamuyot ket kadawyan a nagisngist iti ngato ken napuspusasaw iti baba. Dagiti bulong ket kadawyan a  iti kaatiddog ken  iti kaakaba, ken dagiti pesiolo, wenno dagiti ungkay ti bulong, ket kadawyanda a  iti kaatiddog.

Dagiti busel ti Psidium galapageium ket sukog peras ken naikapet iti batayan ti ungkay, a gumay-at iti agarup a . Nalamuyot ti busel malaksid iti bassit nga abut iti tuktok nga adda met dagiti bassit a rumrummuar iti  a trichome.

Puraw dagiti sabong ti Psidium galapageium, rummuar kadagiti sanga iti kaudian a tubo, ken relatiboda a bassit ken agarup a  iti diametro. Dagiti berryna ket agtimbukel ken nalamuyot malaksid kadagiti allon a napartuat kadagiti glandula kadagiti berry. Dagiti berry ket duyaw no maluom ken ngumisit wenno maralabbasit-kayumanggi no mapamaga. Agarupda a  iti diametro ken ti "pericarp", wenno kudil ti berry ket agarup a  iti kapuskol. Angular dagiti bukel, nangisit, ken  iti kaatiddog, ken ti tunggal maysa a lokulo ket adu ti linaonna.

Habitat ken ekolohia 

Ti Psidium galapageium ket dati nga endemiko iti Is-isla ti Galápagos, a mabirukan kadagiti isla ti Fernandina, Isabela, Pinta, Santa Cruz, ken Santiago, ngem naiwarwaras metten kadagiti tropikal a lukgar. Daytoy ket mabirukanen manipud iti tengnga a Mehiko ken Florida aginggana iti Paraguay ken ti tengnga a Brasil, ken adu pay a naipayammo iti tropikal nga Aprika ken iti India. Daytoy ket kadawyan nga agtubo iti namaga a tantanap ken nadam-eg a tangtangkig.

Dagiti nagibasaran 

galapageium